text: فلائی اوور کا افتتاح کرنے کے دوران ایک تقریب سے خطاب کرتے ہوئے ڈاکٹر ہرش وردھن نے کہا کہ حالانکہ تقریباً 10 سال پہلے اس فلائی اوور کا سنگ بنیاد رکھا گیا تھا، لیکن کئی بار اس کو پورا کرنے کی مدت کار میں تاخیر ہونے کے باوجود مرکزی حکومت نے اس بات کو یقینی بنایا ہے کہ اس فلائی اوور کی تکمیل کی راہ میں فنڈ حائل نہیں ہونا چاہئے۔ انہوں نے کہا کہ گزشتہ ایک سال کے عرصے میں اس فلائی اوور کا تقریباً 43فیصد تعمیری کام مکمل ہوچکا ہے،حالانکہ ہم نے اس فلائی اوور کی تعمیر میں بہت سے چیلنجوں کا سامنا کیا پھربھی ہم نے س پروجیکٹ پر کام جاری رکھا اور بالآخر اب یہ شہریوں کے لئے تیار ہے۔ انہوں نے کہا کہ اس سے نہ صرف تقریباً 5 لاکھ مسافروں کو روزانہ فائدہ پہنچے گا، بلکہ ٹریفک کی بلا رکاوٹ آمدورفت سے آلودگی کو کم کرنے میں مدد ملے گی اور ساتھ ہی ساتھ ہی ایندھن بھی بچے گا۔